Copa América 1979.
Copa América 1979. je bilo 31. kontinentalno nogometno takmičenje Južne Amerike. Turnir nije imao fiksnog domaćina te se igrao na području cijelog kontinenta od 18. jula do 12. decembra 1979. godine. Ovo je bilo drugo prvenstvo gdje su učestvovale sve članice CONMEBOL-a. Peru kao aktuelni prvak nije igrao grupnu fazu nego je odmah bio uključen u polufinale takmičenja. Na kraju šampionata Paragvaj je drugi put u svojoj historiji osvojio šampionsku titulu. Drugo mjesto je osvojio Čile a treće Brazil. Jorge Peredo i Eugenio Morel su bili najbolji strijelci prvenstva sa četiri postignuta gola.